Leninin mausoleumi

Leninin mausoleumi () on Neuvostoliiton ja bolševikkipuolueen perustajan Vladimir Iljitš Leninin hautamuistomerkki Punaisen torin varrella Moskovassa. Nykyinen rakennus on peräisin vuodelta 1930. Sen suunnitteli arkkitehti Aleksei Štšusev. 

Neuvostoliiton aikana mausoleumi toimi korokkeena, jolta vastaanotettiin sotilasparaateja, ja jonne politbyroon jäsenet nousivat kansan nähtäville juhlapäivinä. Mausoleumilla sijaitsivat myös Neuvostoliiton päävartio ja ikuinen tuli.

 Historia 
Aivan ensimmäinen samalle paikalle pystytetty hautakammio oli yksinkertainen puinen väliaikaissuoja, jota alettiin rakentaa jo Leninin kuolemaa seuranneena päivänä. Toinen mausoleumi vielä samana vuonna (1924) rakennettiin sekin puusta, ja se seisoi pystyssä viisi vuotta. 

Vuonna 1929 alkoivat nykypäivään asti säilyneen kivisen muistomerkin rakennustyöt. Nykyinen mausoleumirakennus valmistui vuonna 1930 ja se on tehty teräsbetonista ja tiilestä, sekä päällystetty kiillotetulla marmorilla, labradoriitilla, porfyyrillä ja graniitilla. Julkisivu on 24 m leveä ja rakennuksen korkeus on 12 m.

Leninin ruumis lepää mausoleumissa palsamoituna nähtävillä lasikantisessa sarkofagissa, jonka suunnitteli alun perin Konstantin Melnikov, mutta 1973 kuvanveistäjä Nikolai Tomskille annettiin tehtäväksi suunnitella uusi luodinkestävä arkku. Toisen maailmansodan aikana 1941–1945 Leninin muumio joutui evakkoon Tjumeniin, kun Saksan armeijan joukot uhkasivat Moskovaa.

Josif Stalinin kuoltua vuonna 1953 hänenkin ruumiinsa laskettiin lepoon mausoleumiin Leninin rinnalle. Nikita Hruštšovin valtakaudella Stalinin jäännökset siirrettiin NKP:n XXII:n puoluekokouksen päätökselläOpen Society Archives: 05-03-1953, haettu 14.10.2007 Pravdan artikkeli 31.10.1961 31. lokakuuta 1961Open Society Archives: 05-03-1953, haettu 14.10.2007   Stalinin ruumis siirrettiin mausoleumista, ja hänen nimensä poistettiin sen julkisivusta 31. lokakuuta 1961. Kremlin muurin viereen muiden vallankumoushahmojen joukkoon, mistä alkoi Konstantin Tšernenkoon asti jatkunut käytäntö haudata pääsihteerit samaan kalmistoon.

Vuonna 1993 Venäjän presidentti Boris Jeltsin sulki mausoleumin, mutta se avattiin uudelleen. Leninin uudelleenhautauksesta maan poveen vaimonsa tai äitinsä viereen on keskusteltu ajoittainTimes Online 30.9.2005, haettu 14.10.2007  Neuvostoliiton kaaduttua Boris Jeltsin, Venäjän presidentti 1991–1999, yritti saada Leninin haudattua, mutta törmäsi ankaraan vastustukseen NKP:n taholta. [...] Neuvostoliiton aikana syntyneiden sukupolvien vanhetessa Kremlin ennustetaan etääntyvän kommunistisesta menneisyydestään ja luovan uuden kansallisen identiteetin. Jos Lenin uudelleenhaudataan, Venäjän viranomaisten odotetaan siirtävän myöskin Stalinin jäännökset., mutta silti muistomerkki on yhä avoinna vierailijoille. Vuoden 1991 jälkeen mausoleumin taloutta ei enää ole rahoitettu valtion varoista, vaan toiminta perustuu lahjoituksiin ja keräysvaroihin.

 Nähtävyys  

Mausoleumi on suosittu turistinähtävyys. Päävartio juhlallisine vahdinvaihtoineen lakkautettiin 1993. Vuodesta 1997 alkaen se on sijainnut tuntemattoman sotilaan muistomerkillä Kremlin Aleksanterin puistossa. 

Kulku mausoleumiin ja Kremlin muistolehtoon käy Nikolain tornin tarkistuspisteen kautta. Mausoleumiin on kiellettyä viedä valokuvaus- ja videovälineitä, kameralla varustettuja matkapuhelimia, kasseja, suurehkoja metallisia esineitä tai nestettä sisältäviä astioita. Vieraat tutkitaan metallinpaljastimella.

Mausoleumi on avoinna vierailijoille tiistaisin, keskiviikkoisin, torstaisin ja lauantaisin kello 10.00–13.00.Mausoleumin viralliset sivut  Sisään pääsee ti-ke-to ja la aamukymmenestä yhteen iltapäivällä.

 Leninin muumio 

Leninin kuollessa  21. tammikuuta 1924 ei vielä ollut suunnitelmia säilyttää hänen ruumistaan pidemmälle kuin oli tarpeellista, jotta lukuisa surevien kansalaisten joukko olisi jättänyt jäähyväisensä bolševikkijohtajalle. Kuitenkin jo tammikuun aikana syntyi ajatus palsamoimisesta, jota varten koottiin asiantuntijoiden joukko pohtimaan keinoja estää ruumiin pilaantuminen. Aluksi tätä yritettiin jäädyttämällä ruumis, mutta tulokset olivat huonot. Lopulta päädyttiin koostumukseltaan salaisena pidettyyn liuokseen, jota ruiskutettiin ruumiin soluihin. Vuosikymmenten kuluessa muumiointimenetelmässä on tehty parannuksia, ja nykyään arvioidaankin, että ruumista ei enää uhkaa mikään ainakaan sataan vuoteen, jos käsittelyä jatketaan.Turun Sanomat 22.1.2004  Neuvostovallan perustajan Vladimir Leninin ruumis säilyy balsamoituna erinomaisessa kunnossa vielä ainakin sata vuotta, arvioi Moskovan biolääketieteellisen keskuksen johtaja Valeri Bykov lehtihaastattelussa. 

Kahdesti viikossa mausoleumin laborantit käsittelevät muumion konservointiaineella, joka pitää ihon kimmoisena. Kerran vuodessa mausoleumi suljetaan, ja ruumis käytetään ulkona mausoleumista laboratoriossa, jossa se upotetaan kauttaaltaan preservointiliuokseen. BBC News 27.1.1999  "Kahdesti viikossa [muumion] kasvot ja kädet kostutetaan erikoisliuoksella. Samalla joitakin pieniä vikoja korjataan... sitten kerran vuodessa mausoleumi suljetaan ja muumio upotetaan samaa ainetta sisältävään kylpyyn.  Kolmen vuoden välein muumiolle vaihdetaan uusi puku ja kravatti. Ennen toista maailmansotaa ruumis oli puettu sotilaspukuun, mutta nykyään käytetään tummaa juhlapukua.Pravda Online 7.11.2003  Professori Juri Denisov-Nikolskin mukaan viimeisten 30 vuoden aikana, jolloin hän on ollut mukana, Leninin vaatetus on vaihdettu kymmenen kertaa. [...] Hän muisteli, että Lenin puettiin aluksi sotilaspukuun, mutta "vähän ennen suurta isänmaallista sotaa (1941–1945) joku päätti, että univormu symboloi Leninin sotilaallista puolta ja totalitaarisia menetelmiä, joten hänet puettiin välittömästi siviiliasuun", Denisov-Nikolski sanoi.

 Katso myös 
 Hồ Chí Minh
 Halikarnassoksen mausoleumi

 Lähteet 

 Aiheesta muualla 

 Viralliset kotisivut 
 Punainen tori ja Leninin mausoleumi satelliittikuvassa.
 Kuva Leninin sarkofagista.
 BBC News 7.6.2002: Tuntematon muumio haastaa Leninin 
 Verna Leinonen: Punaisen torin muumio. Aviisi 17/2009.

Luokka:Moskovan rakennukset ja rakennelmat
Luokka:Neuvostoliiton historia
Luokka:Mausoleumit
Luokka:Vladimir Lenin kulttuurissa
Luokka:Seulonnan keskeiset artikkelit